Man spring van woonstelgebou na sy doodDie Ponte-toringgebou is ‘n ikoniese baken in Johannesburg. Foto: Wikipedia Konst. Thabo Malatjie, woordvoerder van die polisie, sê die 55-jarige man het van die 33ste verdieping van die spiraalskag-gebou gespring. Malatjie sê die man was ŉ inwoner van die woonstelkompleks en het alleen gebly. Hy sê dit is nog nie bekend hoekom die man gespring het nie en die polisie het ‘n geregtelike doodsondersoek geopen. Talle mense het al selfmoord gepleeg deur van die 54-verdiepinggebou, wat in 1975 opgerig is, te spring. Die gebou het in ŉ stadium bekendgestaan as “selfmoord sentraal” weens die talle mense wat daar selfmoord gepleeg het. Die 173 m woonstelkompleks het 470 wooneenhede.